***Návrh VZN vyvesený na úradnej tabuli v obci Zliechov dňa: 13.11.2023***

***VZN vyvesené na úradnej tabuli v obci Zliechov dňa:***

***VZN nadobúda účinnosť dňa:***

 **O b e c Z l i e c h o v**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

018 32 Zliechov 233, tel. č.: 042/4442084, fax: 042/4442085, e-mail: obeczliechov@zliechov.sk

Obec Zliechov v súlade s ustanovením § 6 odst. 1 zákona č. 369/1990 Zb. o obecnom zriadení v znení neskorších predpisov a ustanovení zákona NR SR č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov vydáva toto Všeobecne záväzné nariadenie obce o miestnych daniach a miestnom poplatku za komunálne odpady a drobné stavebné odpady.

Všeobecne záväzné nariadenie č. 5/2023

Obce Zliechov

**O miestnych daniach a miestnom poplatku za komunálne odpady a drobné stavebné odpady**

**ČASŤ I.**

**ÚVODNÉ USTANOVENIA**

 **§ 1**

 1/ Účelom tohto všeobecne záväzného nariadenia (ďalej len VZN) je podrobná úprava podmienok určovania a vyberania miestnych daní a miestneho poplatku za komunálne odpady a drobné stavebné odpady vyberaných Obcou Zliechov.

2/ Obec Zliechov ustanovuje s účinnosťou od 1. januára 2024 nasledovné miestne dane:
a/ daň z nehnuteľností
b/ daň za psa
c/ daň za užívanie verejného priestranstva
d/ daň za ubytovanie
e/ daň za predajné automaty
f/ daň za nevýherné hracie automaty

3/ Obec Zliechov ustanovuje s účinnosťou od 1. januára 2024 miestny poplatok za komunálne odpady a drobné stavebné odpady.

4/ Zdaňovacím obdobím miestnych daní uvedených v ods. 2 a miestneho poplatku podľa

ods. 3 je kalendárny rok, pokiaľ v tomto nariadení nie je ustanovené inak.

**ČASŤ II.**

**DAŇ Z NEHNUTEĽNOSTI**

**§ 2**

 Daň z nehnuteľností zahŕňa:
a/ daň z pozemkov
b/ daň zo stavieb
c/ daň z bytov a z nebytových priestorov v bytovom dome

**DAŇ Z POZEMKOV**

**§ 3**

**DAŇOVNÍK**

Daňovníkom dane z pozemkov sú osoby uvedené v ust. § 5 zákona č. 582/2004 Z. z. o miestnych daniach a  miestnom poplatku za komunálne odpady a  drobné stavebné odpady (ďalej len „zákon o miestnych daniach“).

**§ 4**

**PREDMET DANE**

1/ Predmetom dane z pozemkov sú pozemky na území obce Zliechov v členení podľa § 6 ods. 1 zákona o miestnych daniach. Predmetom dane z pozemkov nie sú pozemky uvedené v ust. § 6 ods. 2 zákona o miestnych daniach.

2/ Predmetom dane z pozemkov nie sú:

a) časti zastavaných plôch a nádvorí, ktoré sú zastavané stavbami, ktoré sú predmetom dane zo stavieb alebo dane z bytov,

 b) pozemky alebo ich časti, na ktorých sú postavené pozemné komunikácie s výnimkou verejných účelových komunikácií, a celoštátne železničné dráhy a regionálne železničné dráhy,

 c) pozemky alebo ich časti zastavané stavbami, ktoré nie sú predmetom dane zo stavieb podľa § 10 ods. 3 zákona o miestnych daniach.

**§ 5**

**ZÁKLAD DANE**

Spôsob výpočtu základu dane z pozemkov vyplýva z § 7 zákona o miestnych daniach. Výpočet sa musí vykonať vždy k l. januáru daného zdaňovacieho obdobia. Na zmeny, ktoré nastanú v priebehu zdaňovacieho obdobia správca dane prihliadať nebude, s výnimkou prípadov vyplývajúcich zo zákona o miestnych daniach.

**§ 6**

**HODNOTA POZEMKOV**

Hodnota pozemkov na území obce Zliechov a v časti Košecké Rovné v členení podľa ust. § 6 ods. 1 zákona o miestnych daniach je nasledovná :

**a) orná pôda, chmeľnice, vinice, ovocné sady**

Zliechov 0,1234 €/m2

 Košecké Rovné 0,1234 €/m2

**b) trval trávnaté porasty**

Zliechov 0,0215€/m2

 Košecké Rovné 0,0182 €/m2

**c) záhrady**

Zliechov 1,32 €/m2

 Košecké Rovné 1,32 €/m2

**d) lesné pozemky na ktorých sú hospodárske lesy**

Zliechov 0,06 €/m2

 Košecké Rovné 0,06 €/m2

**e) rybníky s chovom rýb a ostatné hospodársky využívané vodné plochy**

Zliechov 1,32 €/m2

 Košecké Rovné 1,32 €/m2

**f) zastavané plochy a nádvoria**

Zliechov 1,32 €/m2

 Košecké Rovné 1,32 €/m2

**g) stavebné pozemky**

Zliechov 13,27 €/m2

 Košecké Rovné 13,27 €/m2

**h) ostatné plochy okrem stavebných pozemkov**

Zliechov 1,32 €/m2

 Košecké Rovné 1,32 €/m2

**§ 7
SADZBA DANE**

 V súlade s ust. §8 ods. 2 zákona o miestnych daniach správca dane určuje ročnú sadzbu dane z pozemkov pre jednotlivé druhy pozemkov nasledovné
a/ orná pôda, chmeľnice, vinice, ovocné sady, trvalé trávne porasty 0,40 %
b/ záhrady   0,40 %
c/ zastavané plochy a nádvoria, ostatné plochy 0,40 %

d/ lesné pozemky, na ktorých sú hospodárske lesy, rybníky s chovom rýb a ostatné hospodársky

 využívané vodné plochy 2 %

e/ stavebné pozemky 0,40 %

**§ 8**

**VÝPOČET DANE Z POZEMKOV**

Daň z pozemkov sa vypočíta ako súčin základu dane a ročnej sadzby dane z pozemkov.

**DAŇ ZO STAVIEB**

**§ 9**

**DAŇOVNÍK**

Daňovníkom dane zo stavieb sú osoby uvedené v § 9 zákona o miestnych daniach.

**§ 10**

**PREDMET**

1/ Predmetom dane zo stavieb sú stavby na území obce Zliechov a v časti Košecké Rovné, ktoré majú jedno alebo viac nadzemných podlaží alebo podzemnýchpodlaží spojené so zemou pevným základom v členení podľa § 10 ods. 1 zákona o miestnych daniach. Na daňovú povinnosť nemá vplyv skutočnosť, že sa stavba prestala užívať.

2/ Predmetom dane zo stavieb nie sú stavby podľa § 10 ods. 3 zákona o miestnych daniach

**§ 11**

**ZÁKLAD DANE**

 Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby.

**§ 12
SADZBA DANE**

1/ Správca dane určuje v súlade s ust. § 12 ods. 2 zákona o miestnych daniach ročnú sadzbu dane zo stavieb v obci Zliechov a v časti Košecké Rovné za každý aj začatý m2 zastavanej plochy nasledovne:

**a/ stavby na bývanie a drobné stavby, ktoré majú doplnkovú funkciu k hlavnej stavbe**

 Zliechov 0,07 €

 Košecké Rovné 0,07 €
**b/ stavby na poľnohospodársku produkciu, skleníky, stavby na vodné hospodárstvo,**

 **stavby využívané na skladovanie vlastnej poľnohospodárskej produkcie vrátane stavieb**

 **na vlastnú administratívu**

 Zliechov 0,07 €

 Košecké Rovné 0,07 €
**c/ stavby rekreačných a záhradkárskych chát a domčekov na individuálnu rekreáciu**

Zliechov 0,25 €

 Košecké Rovné 0,25 €
**d/ samostatne stojace garáže a samostatné stavby hromadných garáží a stavby určené**

 **alebo používané na tieto účely postavené mimo bytových domov**

Zliechov 0,20 €

 Košecké Rovné 0,20 €

**f/ stavby na podnikanie a na zárobkovú činnosť, skladovanie a administratívu  súvisiacu s**

 **ostatným podnikaním a zárobkovou činnosťou**

Zliechov 0,70 €

 Košecké Rovné 0,70 €
**g/ ostatné stavby neuvedené v písm. a) až f)**

 Zliechov 0,20 €

 Košecké Rovné 0,20 €

 2/ V súlade s  § 12 ods. 3 zákona o miestnych daniach určuje správca dane pri viacpodlažných stavbách príplatok za podlažie vo výške 0,02 € za každé ďalšie podlažie okrem prvého nadzemného podlažia.

**DAŇ Z BYTOV**

**§ 13**

**DAŇOVNÍK**

Daňovníkom dane z bytov sú osoby uvedené v § 13 zákona o miestnych daniach

**§ 14**

**PREDMET**

Predmetom dane z bytov sú byty a nebytové priestory v bytovom dome na území obce Zliechov v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby.

Byt alebo časť bytu v bytovom dome, ktorý sa k 1. januáru zdaňovacieho obdobia využíva na iný účel ako bývanie, sa na účely zákona o miestnych daniach považuje za nebytový priestor. (§ 14 zákona o miestnych daniach).

**§ 15
ZÁKLAD DANE**

Základom dane z bytov je výmera podlahovej plochy bytu alebo nebytového priestoru v m2.

**§ 16
SADZBA DANE**

a/ za byty **0,07 €**
b/ za nebytové priestory **0,07 €**

**§ 17**

**VÝPOČET DANE**

Daň z bytov sa vypočíta ako súčin základu dane a ročnej sadzby dane.

**SPOLOČNÉ USTANOVENIA**

**§ 18
OSLOBODENIE OD DANE**

1/ Správca dane ustanovuje, že poskytuje oslobodenie od dane z pozemkov na:
a) pozemky, na ktorých sú cintoríny a urnové háje
b) pozemky užívané školami a školskými zariadeniami
c) pozemky v správe obce Zliechov
2/ Správca dane ustanovuje, že poskytuje oslobodenie od dane zo stavieb na:
a) stavby užívané školami a školskými zariadeniami
b) stavby vo vlastníctve a spoluvlastníctve obce Zliechov

**§ 19**

**ZNÍŽENIE DANE**

1/ Správca dane ustanovuje, že poskytuje zníženie dane zo stavieb vo výške 100 % vo vlastníctve

 cirkví, v ktorých sa vykonávajú náboženské obrady

**§ 20**

1/ Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom sa daňovník stal vlastníkom, správcom, nájomcom alebo užívateľom nehnuteľnosti, ktorá je predmetom dane a zaniká 31. decembra zdaňovacieho obdobia, v ktorom daňovníkovi zanikne vlastníctvo, správa, nájom alebo užívanie nehnuteľnosti. Ak sa daňovník stane vlastníkom, správcom, nájomcom alebo užívateľom nehnuteľnosti 1. januára bežného zdaňovacieho obdobia, vzniká daňová povinnosť týmto dňom.

2/ Na vyrubenie dane z nehnuteľností je rozhodujúci stav k 1. januáru zdaňovacieho obdobia. Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia sa neprihliada, pokiaľ zákon o miestnych daniach neustanovuje inak. V prípade nadobudnutia nehnuteľnosti vydražením v priebehu roka daňová povinnosť vzniká prvým dňom mesiaca nasledujúceho po dni, v ktorom sa vydražiteľ stal vlastníkom nehnuteľnosti alebo prvým dňom mesiaca nasledujúceho po dni schválenia príklepu súdom. Pri zániku vlastníckych práv vydražením daňová povinnosť zaniká posledným dňom mesiaca, v ktorom zanikli vlastnícke práva k vydraženej nehnuteľnosti.

3/ Ak je pozemok, stavba, byt a nebytový priestor v bytovom dome v spoluvlastníctve viacerých osôb (§ 5 ods.4, § 9 ods. 3 a § 13 ods. 2 zákona o miestnych daniach.), daňovníkom je každý spoluvlastník podľa výšky svojho spoluvlastníckeho podielu Ak sa všetci spoluvlastníci dohodnú daňovníkov dane zastupuje jeden z nich a ostatní spoluvlastníci sa daň ručia do výšky svojho podielu na dani Ak je pozemok, stavba, byt a nebytový priestor v bytovom dome v bezpodielovom spoluvlastníctve manželov, daňovníkom sú obaja manželia, ktorí ručia za daň spoločne a nerozdielne.

**ČASŤ III.**

 **DAŇ ZA PSA**

**§ 21**

**DAŇOVNÍK**

Daňovníkom je fyzická osoba alebo právnická osoba, ktorá je vlastníkom psa, alebo držiteľom psa, ak sa nedá preukázať, kto psa vlastní.

**§ 22
PREDMET DANE**

Predmetom dane za psa je pes starší ako 6 mesiacov chovaný fyzickou alebo právnickou osobou na území obce.

**§ 23
ZÁKLAD DANE**

Základom dane je počet psov.

**§ 24
SADZBA DANE**

1/ Sadzba dane sa stanovuje za jedného psa a kalendárny rok. Takto určená sadzba dane platí za
každého ďalšieho psa u toho istého daňovníka.
2/ Sadzby dane sa ustanovujú pre fyzické osoby nasledovne:
pre daňovníka v obci Zliechov k. ú. Zliechov a v časti Košecké Rovné k. ú. Košecké Rovnom a v bytových domoch, ktorý vlastní alebo drží psa vo výške **3 €**

**§ 25
VZNIK A ZÁNIK DAŇOVEJ POVINNOSTI**

Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane a zaniká prvým dňom mesiaca nasledujúceho po mesiaci, v ktorom daňovník už nie je vlastníkom alebo držiteľom psa.

**§ 26
OZNAMOVACIA POVINNOSŤ A PLATENIE DANE**

1/ Daňovník je povinný písomne oznámiť vznik daňovej povinnosti do 30 dní od vzniku daňovej
povinnosti. Vyrubená daň je splatná do 15 dní odo dňa nadobudnutia právoplatnosti rozhodnutia.
2/ V ďalších zdaňovacích obdobiach je daň na zdaňovacie obdobie splatná bez vyrubenia do 31.
januára príslušného zdaňovacieho obdobia.
3/ Ak daňová povinnosť vzniká v priebehu zdaňovacieho obdobia, výška dane bude stanovená ako pomerná časť dane na zostávajúce mesiace zdaňovacieho obdobia, v ktorom vznikla daňová
povinnosť.
4/ Ak daňová povinnosť zanikne v priebehu zdaňovacieho obdobia a daňovník oznámi túto
skutočnosť písomne správcovi dane do 30 dní odo dňa zániku daňovej povinnosti, správca dane
vráti pomernú časť dane za zostávajúce mesiace zdaňovacieho obdobia, za ktoré bola daň
zaplatená. Nárok na vrátenie pomernej časti dane zaniká, ak daňovník v uvedenej lehote zánik
daňovej povinnosti neoznámi.

**ČASŤ IV.**

**DAŇ ZA UŽÍVANIE VEREJNÉHO PRIESTRANSTVA**

**§ 27**

**PREDMET DANE**

1/ Predmetom dane za užívanie verejného priestranstva je osobitné užívanie verejného priestranstva.
2/ Verejným priestranstvom na účely tohto nariadenia sú verejne prístupné pozemky vo vlastníctve obce Zliechov.
3/ Osobitným užívaním verejného priestranstva pre účely tohto nariadenia sa rozumie najmä:
a) umiestnenie predajného zariadenia a zariadenia na poskytovanie služieb okrem trhových miest, určených v trhovom poriadku obce
b) umiestnenie stavebného zariadenia (lešenie, oplotenie, zariadenie staveniska ap.)
c) umiestnenie zariadenia cirkusu, lunaparku a iných atrakcií
d) umiestnenie skládky (stavebný materiál, sutina, zemina ap.)
e) umiestnenie prenosnej garáže
f) umiestnenie hnuteľnej veci slúžiacej na reklamné a propagačné účely
g) trvalé parkovanie vozidla. Trvalým parkovaním sa rozumie využitie verejného priestranstva
na vyhradené parkovacie miesto alebo súvislé státie na tom istom mieste pre určité vozidlo
alebo vozidlá právnickej alebo fyzickej osoby
h) dočasné parkovanie vozidla. Dočasným parkovaním sa rozumie využitie verejného
priestranstva na verejnom priestranstve bez vyhradenia parkovacieho miesta

**§ 28
DAŇOVNÍK**

Daňovníkom je fyzická alebo právnická osoba, ktorá verejné priestranstvo užíva spôsobom uvedeným v § 27 ods. 3 tohto nariadenia.

**§ 29
ZÁKLAD DANE**

Základom dane za užívanie verejného priestranstva je výmera užívaného verejného priestranstva v m2.

**§ 30
SADZBA DANE**

1/ Sadzby dane za užívanie verejného priestranstva sú určené pre ods. 2 pís. a) b) d) za každý začatý m2/deň a ods. 2 pís. c)  za každý začatý m2/rok
2/ Sadzby dane za užívanie verejného priestranstva sú nasledovné:
a) **0,20 €** za užívanie verejného priestranstva uvedené v bode a), § 27 tohto VZN
b) **0,20 €** za užívanie verejného priestranstva uvedené v bode c), § 27 tohto VZN
c) **0,50 €** za užívanie verejného priestranstva uvedené v bode b), d), e), f) a g), § 27 tohto VZN
d) **0,05 €** za užívanie verejného priestranstva uvedené v bode h), § 27 tohto VZN

**§ 31
VZNIK A ZÁNIK DAŇOVEJ POVINNOSTI**

Daňová povinnosť vzniká dňom začatia osobitného užívania verejného priestranstva a zaniká dňom ukončenia osobitného užívania verejného priestranstva.

**§ 32
OZNAMOVACIA POVINNOSŤ**

1/ Daňovník je povinný oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti písomne, kde uvedie svoje meno, priezvisko, dátum narodenia, bydlisko resp. názov a sídlo organizácie, IČO, presné označenie, veľkosť a dobu užívaného verejného priestranstva.
2/ Daňovník je povinný bez zbytočného odkladu oznámiť písomne správcovi dane ukončenie
užívania verejného priestranstva.

**§ 33
VYBERANIE A PLATENIE DANE**

1/ Daň za osobitné užívanie verejného priestranstva vyrubuje obec ako správca dane platobným
výmerom. Vyrubená daň je splatná do 15 dní odo dňa nadobudnutia právoplatnosti platobného
výmeru.

**ČASŤ V.**

 **DAŇ ZA UBYTOVANIE**
**§ 34
PREDMET DANE**

1/ Predmetom dane za ubytovanie je odplatné prechodné ubytovanie fyzickej osoby v ubytovacom zariadení, ktorého kategorizáciu určuje Vyhláška Ministerstva hospodárstva SR č. 277/2008 Z. z.

**§ 35
DAŇOVNÍK A PLATITEĽ DANE**

1/ Daňovníkom je fyzická osoba, ktorá sa v zariadení odplatne prechodne ubytuje.
2/ Platiteľom dane je prevádzkovateľ zariadenia na území obce, ktorý odplatné prechodné
ubytovanie poskytuje.

**§ 36
ZÁKLAD DANE**

Základom dane je počet prenocovaní.

**§ 37
SADZBA DANE**

Sadzba dane je **0,10 €** na osobu a prenocovanie.

**§ 38
VYBERANIE DANE**

1/ Daň v stanovenej výške vyberá a ručí za daň platiteľ dane. O vybratej dani vedie platiteľ dane
evidenciu v „knihe ubytovaných hostí“. Platiteľ dane je povinný na požiadanie predložiť Obci
Zliechov „knihu ubytovaných hostí“ za účelom overenia správnosti odvodu dane z ubytovania.
2/ Platiteľ dane je povinný polročne Obci Zliechov ako správcovi dane predložiť hlásenie na
predpísanom tlačive o počte a dobe ubytovaných hostí s vyznačením ich počtu, doby ubytovania, celkový počet prenocovaní za predchádzajúci polrok. Za prvý kalendárny polrok je hlásenie povinný predložiť do 15. júla a za druhý kalendárny polrok do 15. januára.
3/ Platiteľ uhradí daň za príslušný polrok v deň predloženia hlásenia v hotovosti do pokladne obce alebo na účet obce prevodným príkazom.

**ČASŤ VI.**

 **DAŇ ZA PREDAJNÉ AUTOMATY**

**§ 39
PREDMET DANE**

Predmetom dane za predajné automaty sú prístroje a automaty, ktoré vydávajú tovar za odplatu a sú umiestnené v priestoroch prístupných verejnosti.

**§ 40
DAŇOVNÍK**

Daňovníkom je fyzická alebo právnická osoba, ktorá predajné automaty prevádzkuje.

**§ 41
ZÁKLAD DANE**

Základom dane je počet predajných automatov.

**§ 42
SADZBA DANE**

Sadzba dane za jeden predajný automat a kalendárny rok je **20,00 €.**

**§ 43
VZNIK A ZÁNIK DAŇOVEJ POVINNOSTI**

Daňová povinnosť vzniká dňom začatia prevádzkovania predajných automatov a zaniká dňom ukončenia ich prevádzkovania.

**§ 44
OZNAMOVACIA POVINNOSŤ A PLATENIE DANE**

1/ Daňovník je povinný oznámiť vznik daňovej povinnosti písomne správcovi dane v lehote do 30 dní od vzniku daňovej povinnosti, kde uvedie názov a sídlo daňovníka, miesto umiestnenia, počet, typ, číslo predajného automatu a deň začatia jeho prevádzkovania.
2/ Obec Zliechov vyrubí daň platobným výmerom. Vyrubená daň je splatná do 15 dní odo dňa
nadobudnutia právoplatnosti platobného výmeru. V ďalších zdaňovacích obdobiach je daň za
zdaňovacie obdobie splatná bez vyrubenia do 31. januára tohto zdaňovacieho obdobia.
3/ Zánik daňovej povinnosti daňovník oznámi písomne správcovi dane v lehote do 30 dní od zániku daňovej povinnosti.
4/ Ak daňová povinnosť zanikne v priebehu zdaňovacieho obdobia a daňovník oznámi túto
skutočnosť správcovi dane do 30 dní odo dňa zániku daňovej povinnosti, správca dane vráti
pomernú časť dane za zostávajúce dni zdaňovacieho obdobia, za ktoré bola daň zaplatená. Nárok
na vrátenie pomernej časti dane zaniká, ak daňovník v uvedenej lehote zánik daňovej povinnosti
neoznámi.

**ČASŤ VII.**

 **DAŇ ZA NEVÝHERNÉ HRACIE PRÍSTROJE**
**§ 45
PREDMET DANE**

1/ Predmetom dane za nevýherné hracie prístroje sú hracie prístroje, ktoré sa spúšťajú alebo
prevádzkujú za odplatu, pričom tieto hracie prístroje nevydávajú peňažnú výhru a sú
prevádzkované v priestoroch prístupných verejnosti na území obce Zliechov a časti Košecké Rovné.
2/ Nevýherné hracie prístroje sú:
a) elektronické prístroje na počítačové hry
b) mechanické prístroje, elektronické prístroje, automaty a iné zariadenia na zábavné hry
3/ Predmetom dane nie sú nevýherné hracie prístroje prevádzkované v priestoroch prístupných
verejnosti, ak slúžia výlučne na získavanie informácií prostredníctvom internetu.

**§ 46
DAŇOVNÍK**

Daňovníkom je fyzická alebo právnická osoba, ktorá nevýherné hracie prístroje prevádzkuje.

**§ 47
ZÁKLAD DANE**

Základom dane je počet nevýherných hracích prístrojov.

**§ 48
SADZBA DANE**

1/ Sadzba dane za jeden nevýherný hrací prístroj a kalendárny rok je **20,00 €.**2/ Ak nevýherný hrací prístroj obsahuje software na počítačové hry alebo je možné hry
prostredníctvom internetu využívať, sadzba dane je **10,00 €** za jeden hrací nevýherný prístroj
a kalendárny rok.
3/ Ak daňová povinnosť vzniká v priebehu zdaňovacieho obdobia, sadzba dane sa určuje ako
pomerná časť ročnej sadzby dane určenej na zostávajúce dni príslušného zdaňovacieho obdobia.

**§ 49
VZNIK A ZÁNIK DAŇOVEJ POVINNOSTI**

Daňová povinnosť vzniká dňom začatia prevádzkovania nevýherných hracích prístrojov a zaniká dňom ukončenia ich prevádzkovania.

**§ 50
OZNAMOVACIA POVINNOSŤ A PLATENIE DANE**

1/ Daňovník je povinný oznámiť vznik daňovej povinnosti správcovi dane písomne v lehote do 30 dní od vzniku daňovej povinnosti, kde uvedenie názov a sídlo daňovníka, miesto umiestnenia, počet, typ, číslo nevýherného hracieho prístroja a deň začatia jeho prevádzkovania.
2/ Obec Zliechov vyrubí daň platobným výmerom. Vyrubená daň je splatná do 15 dní odo dňa
nadobudnutia právoplatnosti platobného výmeru. V ďalších zdaňovacích obdobiach je daň za
zdaňovacie obdobie splatná bez vyrubenia do 31. januára tohto zdaňovacieho obdobia.
3/ Ak daňová povinnosť zanikne v priebehu zdaňovacieho obdobia a daňovník oznámi túto
skutočnosť správcovi dane do 30 dní odo dňa zániku daňovej povinnosti, správca dane vráti
pomernú časť dane za zostávajúce dni zdaňovacieho obdobia, za ktoré bola daň zaplatená. Nárok
na vrátenie pomernej časti dane zaniká, ak daňovník v uvedenej lehote zánik daňovej povinnosti
neoznámi.

**ČASŤ VIII.**

 **POPLATOK ZA KOMUNÁLNE ODPADY A DROBNÉ STAVEBNÉ ODPADY**

**§ 51**
**PREDMET POPLATKU**

Miestny poplatok za komunálne odpady a drobné stavebné odpady (ďalej len poplatok) sa platí za komunálne odpady okrem elektroodpadov a biologicky rozložiteľného kuchynského odpadu a reštauračného odpadu a drobné stavebné odpady, ktoré vznikajú na území obce.

**§ 52**
**POPLATNÍK**

Poplatníkom je:

1. fyzická osoba, ktorá má v obci trvalý pobyt alebo prechodný pobyt, alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len nehnuteľnosť);
2. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie;
3. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

Ak má osoba podľa písm. a) v obci súčasne trvalý pobyt a prechodný pobyt, platí poplatok iba z dôvodu trvalého pobytu. Ak má osoba podľa písm. a) v obci trvalý pobyt alebo prechodný pobyt a súčasne je oprávnená užívať alebo užíva nehnuteľnosť na iný účel ako na podnikanie, poplatok platí iba z dôvodu trvalého alebo prechodného pobytu.

**§ 53**
**PLATITEĽ POPLATKU**

Poplatok od poplatníka v ustanovenej výške pre obec vyberá a za vybraný poplatok ručí:

* 1. vlastník nehnuteľnosti, ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí;
	2. správca, ak je vlastníkom nehnuteľnosti štát, vyšší územný celok alebo obec;
	3. platiteľ a poplatník sa môžu písomne dohodnúť, že poplatok obci odvedie priamo poplatník, za odvedenie poplatku obci ručí platiteľ. Túto dohodu je povinný platiteľ predložiť správcovi poplatku pred začatím určeného poplatkového obdobia.

**§ 54**
**VZNIK A ZÁNIK DAŇOVEJ POVINNOSTI**

Poplatková povinnosť vzniká dňom, ktorým nastane skutočnosť uvedená v § 77 ods. 2 zákona o miestnych daniach a zaniká dňom, ktorým táto skutočnosť zanikne.

1. Poplatková povinnosť zaniká:

a) dňom odhlásenia sa z trvalého pobytu alebo prechodného pobytu na území obce alebo vyradením z evidencie obyvateľstva;

b) dňom prevodu a prechodu vlastníctva nehnuteľností nachádzajúcich sa na území obce na základe predloženého výpisu z listu vlastníctva;

c) dňom zániku nájomného vzťahu k nehnuteľnosti na území obce, doložením dokladu o ukončení nájomnej zmluvy;

d) dňom ukončenia podnikateľskej činnosti na území obce, predložením oznámenia o ukončení podnikateľskej činnosti;

e) ukončenie činnosti právnickej osoby, ktorá je oprávnená užívať nehnuteľnosť nachádzajúcu sa na území obce na iný účel ako na podnikanie;

f) iný doklad potvrdzujúci zánik poplatkovej povinnosti.

Noví platitelia poplatku sú povinní prihlásiť sa na obecnom úrade najneskôr do jedného mesiaca odo dňa, keď sa stávajú platiteľmi poplatku za zber, prepravu a zneškodňovanie komunálneho odpadu a drobného stavebného odpadu v súlade so zákonom o miestnych poplatkoch.

**§ 55
SADZBA POPLATKU**

Sadzbu poplatku za odpad určuje správca dane, v súlade s § 78 ods. 1 a § 83 zákona o miestnych daniach, nasledovne:

a) pre fyzické osoby vo výške. 0,06 €/osoba/kalendárny deň, t.j.:22 € na rok

b) pre právnické osoby a fyzické osoby podnikateľ vo výške 146 €/kalendárny rok

c) drobný stavebný odpad pre fyzické a právnické osoby vo výške 0,1 €/ kg drobného

 stavebného odpadu bez škodlivín.

**§ 56**
**URČENIE POPLATKU**

Poplatok sa platí za príslušný kalendárny rok a určuje sa za osobu a rok.

Pre poplatníka podľa § 52 sa poplatok určí ako súčin sadzby poplatku a počtu kalendárnych dní v príslušnom kalendárnom roku, počas ktorých má alebo bude mať poplatník v obci trvalý pobyt, alebo prechodný pobyt, alebo počas ktorých nehnuteľnosť užíva alebo je oprávnený užívať.

**§ 57
OZNAMOVACIA A EVIDENČNÁ POVINNOSŤ**

1) Každý poplatník, resp. platiteľ je povinný zapojiť sa do systému zberu komunálneho odpadu a splniť si ohlasovaciu povinnosť vyplývajúcu z § 80 zákona č. 582/2004 Z. z. a to do jedného mesiaca:

a) od vzniku povinnosti platiť poplatok;

b) odo dňa, keď nastala skutočnosť, ktorá má vplyv na zánik poplatkovej povinnosti;

c) od skončenia príslušného kalendárneho roka, za ktorý platil poplatok v prípade, ak došlo k zmene už nahlásených údajov ohlásiť obecnému úradu:

- svoje meno, priezvisko, titul, rodné číslo, dátum narodenia, adresu trvalého pobytu, adresu prechodného pobytu, vzťah k nehnuteľnosti a údaje o nehnuteľnosti, ak je poplatníkom osoba podľa § 52 písm. a). Poplatník v zmysle § 52 písmeno b) a c) tohto nariadenia ohlási názov lebo obchodné meno, sídlo alebo miesto podnikania, miesta prevádzok na území mesta, IČO, ak je poplatníkom fyzická osoba, ktorá podniká, uvedie aj rodné číslo, číslo účtu, z ktorého bude plniť poplatkovú povinnosť;

- identifikačné údaje iných osôb, ak za neplní povinnosti poplatníka podľa § 77 ods. 7 zákona 582/2004 Z. z.;

- údaje rozhodujúce na určenie poplatku podľa § 47 tohto nariadenia, spolu s ohlásením predloží aj doklady potvrdzujúce uvádzané údaje.

* + 1. V prípade neoznámenia všetkých skutočností potrebných pre výpočet poplatku, správca poplatku vychádza z posledných známych údajov alebo vyrubí poplatok podľa pomôcok.

**§ 58
 VYRUBENIE A PLATENIE POPLATKU**

1) Poplatok obec vyrubuje každoročne rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia. Poplatok možno rozdeliť na dve splátky pri sume presahujúcu nad 70 €, prvú so splatnosťou do 15 dní odo dňa nadobudnutia právoplatnosti rozhodnutia a druhá do 31.8. kalendárneho roka. Vyrubený poplatok pod 70 € treba zaplatiť najneskôr do 31. mája kalendárneho roka.

2) Poplatok sa uhrádza poštovou poukážkou, v hotovosti do pokladne obecného úradu Zliechov alebo bezhotovostne prevodom z účtu na č. účtu IBAN SK38 5600 0000 0044 7912 0001, VS: číslo rozhodnutia, KS: 0308.

3) Poplatok za drobný stavebný odpad nie je zahrnutý v ročnom poplatku za komunálny odpad. Vyberá sa osobitne do pokladne správcu dane a je vyberaný zamestnancom obecného úradu Zliechov.

4) V zmysle §99 e) ods.9 zákona 582/2004 Z. z. správca dane určuje sumu dane, ktorú nebude

 vyrubovať na sumu do výšky 3,- € vrátane.

**§ 59**
**ZNÍŽENIE POPLATKU**

1. Obec môže zníži sadzbu poplatku pre poplatníka uvedeného v § 52 tohto nariadenia a to fyzickej osobe, ktorá má v obci trvalý pobyt alebo prechodný pobyt o 50% z celkovej sadzby, ak poplatník preukáže:
2. že sa v určenom období dlhodobo t. j. 6 a viac po sebe nasledujúcich mesiacov zdržiava alebo zdržiaval v zahraničí. Poplatník si môže oslobodenie uplatniť na základe čestného prehlásenia a je povinný uvedené skutočnosti ohlásiť najneskôr do 31.03. kalendárneho roka, za ktorý sa vyrubuje poplatok.
3. že je študentom denného štúdia a je ubytovaný mimo územia trvalého pobytu, čo preukáže dokladom o návšteve školy spolu s potvrdením o ubytovaní mimo územia obce, resp. dokladom o prechodnom pobyte a tieto je povinný predložiť do 31.03. kalendárneho roka, za ktorý sa vyrubuje poplatok.
4. Obec zníži sadzbu poplatku pre poplatníka uvedeného v § 52 tohto nariadenia a to fyzickej osobe, ktorá má v obci trvalý pobyt alebo prechodný pobyt najviac o alikvótnu čiastku z celkovej sadzby, ak poplatník preukáže, že sa zdržiava mimo obce a predloží doklad o zaplatení poplatku za komunálny odpad v inej obci alebo v zahraničí, ktorý platí na základe prechodného pobytu alebo oprávnenia užívať nehnuteľnosť na území inej obce. Žiadosť o zníženie poplatku s dokladom o zaplatení predloží obecnému úradu do 31.03. kalendárneho roka, za ktorý sa vyrubuje poplatok.
5. O zníženie tohto poplatku je potrebné požiadať písomne a žiadosť doručiť na obecný úrad do 31.3. zdaňovacieho obdobia.

4/ Pri nedodržaní termínu na predloženie dokladov nárok na úľavu zaniká. Ak poplatník uvedený v § 43 spĺňa podmienky pre poskytnutie úľavy podľa odst.1 písm. a), b),c ) a odst.2 písm. a),b) poskytne správca poplatku úľavu len z jedného dôvodu.

5/ Akceptovateľné doklady k zníženiu poplatku:

- pracovné víza s potvrdením o zaplatení poplatku za odpad;

- potvrdenie o ubytovaní u študentov vydané v tom roku, v ktorom sa uplatňuje úľava;

- potvrdenie zamestnávateľa vydané v tom roku, v ktorom sa uplatňuje úľava s potvrdením o úhrade poplatku;

- potvrdenie o úhrade poplatku v inej obci alebo v zahraničí;

- nájomná zmluva na ubytovanie s potvrdením o úhrade poplatku.

V prípade, že nie je potvrdenie v slovenskom alebo českom jazyku, je potrebné k dokladom predložiť aj ich preklad. V doklade musí byť uvedený dátum od kedy a do kedy bol (bude) poplatník v zahraničí alebo mimo územia obce.

6/ V prípade, že podmienky na zníženie poplatku pretrvávajú aj v ďalšom zdaňovacom období, je potrebné predložiť doklady pre zníženie za každé zdaňovacie obdobie.

Podmienkou možnosti priznať zľavu je, že žiadateľ bude mať uhradený poplatok za predchádzajúci kalendárny rok a bude mať vyrovnané všetky záväzky akéhokoľvek druhu voči obci Zliechov.

**§ 60**
**ODPUSTENIE POPLATKU**

1/ Obec poplatok odpustí v plnej výške poplatníkovi uvedenému v § 52 nariadenia a to fyzickej

 osobe, ktorá má v obci trvalý alebo prechodný pobyt a ktorá:

* 1. sa z dôvodu výkonu trestu zdržiava počas celého určeného obdobia mimo územia obce;
	2. je umiestnená v domove alebo ústave sociálnej starostlivosti, alebo v obdobnom zariadení mimo územia obce;

2/ Ak poplatník požaduje odpustenie poplatku, predloží do 31.03. zdaňovacieho obdobia doklady, ktoré odôvodňujú odpustenie poplatku. Podmienky uvedené v bode 1 musí poplatník spĺňať na celé určené obdobie.

Akceptovateľné doklady k odpusteniu poplatku:

- potvrdenie o výkone trestu;

- potvrdenie o umiestnení klienta v ústave sociálnej starostlivosti alebo v obdobnom zariadení mimo územia obce

- čestné prehlásenie platiteľa k uvedenej skutočnosti

V prípade, že nie je potvrdenie v slovenskom alebo českom jazyku, je potrebné k dokladom predložiť aj ich preklad. V doklade musí byť uvedený dátum od kedy a do kedy bol (bude) poplatník v zahraničí alebo mimo územia obce.

**§ 61
PRECHODNÉ A ZÁVEREČNÉ USTANOVENIA**

Dňom účinnosti tohto Všeobecne záväzného nariadenia sa zrušuje Všeobecne záväzné nariadenie obce Zliechov č. 1/2022 o miestnych daniach a poplatku za komunálne odpady a drobné stavebné odpady.

V Zliechove dňa 06. 11. 2023

 Ing. Anton Miko

 starosta obce